Dovilai
Dovilai (saksa keeles Dawillen) on alev Leedus Klaipėda rajoonis, Dovilai valla halduskeskus. Alev asub Minija jõe ääres. Kuni Teise maailmasõjani viis Dovilaisse kitsarööpmeline raudtee. Alevis on algkool, kultuurimaja ja raamatukogu. Alevis kaevandatakse liiva. Minija jõe ääres asub Dovilai linnamägi, teine vaatamisväärsus on 1862. aastal ehitatud luteri kirik. Dovilai kuulub Väike-Leedu etnograafilisse piirkonda.